White Christmas

**«White Christmas»** (*Սպիտակ Սուրբ ծնունդ*), ամերիկյան էստրադային սուրբծննդյան երգ, որը գրել է Իրվինգ Բեռլինը։ Այն առաջին անգամ կատարել է Բինգ Քրոսբիին 1941 թվականին։ Քրոսբիի «White Christmas» ձայնագրությունը դարձել է 20-րդ դարի ամենահայտնի երգերից մեկը. Գինեսի ռեկորդների գրքի համաձայն՝ ամբողջ աշխարհում վաճառվել է երգի ձայնագրությամբ ավելի քան 50 մլն սինգլ։

## Բինգ Քրոսբիի տարբերակ
«White Christmas»-ն  առաջին անգամ կատարել է Բինգ Քրոսբին 1941 թվականի Սուրբ ծնունդին Էն Բի Սի հեռուստաալիքի «The Kraft Music Hall» ռադիոհաղորդման ժամանակ։ Պաշտոնապես երգի առաջին ստուդիական ձայնագրությունը տեղի է ունեցել 1942 թվականի մայիսի 29-ին Ջոն Սքոթ Թրոթերի նվագախմբի և Ken Darby Singers վոկալ անսամբլի մասնակցությամբ։ Երգի ձայնասկավառակը թողարկվել է հուլիսի 30-ին *Decca Records* լեյբլում՝ որպես «Հոլիդեյ Ինն» ֆիլմի սաունդթրեքի մաս (ֆիլմի վեց երգերը թողարկվել են երեք սկավառակով, քանի որ երկար նվագող ձայնասկավառակի ձևաչափը դեռ գոյություն չուներ)։ 1942 թվականի հոկտեմբերի վերջին երգը գլխավորել է «Your Hit Parade»-ը, Billboard ամսագրի հիթ-շքերթի 1-ին հորիզոնականում 1942 թվականին երգն անցկացրել է 11 շաբաթ։ Երգը 1942 թվականին արժանացել է «Օսկար» մրցանակի «Լավագույն օրիգինալ երգ» անվանակարգում։ 1945 և 1946 թվականների սուրբծննդյան սեզոնին երգը կրկին գլխավորել է հիթ-շքերթները։ Հաշվի առնելով օրիգինալ ձայնագրության մատրիցայի մաշվածությունը՝ Քրոսբին ստիպված է եղել վերաձանագրել երգը 1947 թվականի մարտի 18-ին նույն նվագակցությամբ՝ փորձելով հնարավորինս ճշգրիտ փոխանցել օրիգինալ տարբերակը։ 1949 թվականին Քրոսբին թողարկել է «Merry Christmas» ալբոմը, որում ներառված էր «White Christmas»-ը։ 1954 թվականին Քրոսբին նկարահանվել է «Սպիտակ Սուրբ ծնունդ» ֆիլմում, որի համանուն երգի հետ նա ավելի է ասոցացվում։

## Այլ տարբերակներ
«White Christmas»-ը հաստատուն տեղ է գրավել  Սուրբ ծննդյան սեզոնի երաժշտական երգացանկում։ Այն ձայնագրվել է տարբեր երաժշտական ժանրերով և տարբեր լեզուներով բազմաթիվ նվագախմբերի, անսամբլների և մենակատար երաժիշտների կողմից, ինչպիսիք են Ֆրենկ Սինատրան (1944), Պերի Կոմոն (1947), Էլվիս Փրեսլին (1957), Էնդի Ուիլյամսը (1963), The Supremes (1965), Բոբ Մառլին (1965), Դին Մարտինը (1966), The Beach Boys (1964), Բարբրա Ստրեյզանդը (1967), Միրեյ Մատյոն (1977), New Kids on the Block (1989), Մայքլ Բոլթոնը (1992), Գարթ Բրուքս (1992), Chicago (1998), Լինդա Ռոնստադտը (2000), Իլ Դիվոն (2005), Twisted Sister (2006), Թեյլոր Սվիֆթը (2007), Բոյ Ջորջը (2009), Coldplay (2011), Անջելինա Ջորդանը (2014) և ուրիշներ։

Երգի պատմության մեջ հետաքրքիր փաստ է դարձել այն հանգամանքը, որ այն, հեռարձակվելով բաց ռադիոեթերով, դարձել է կոդային ազդանշան Հարավային Վիետնամում ամերիկյան զորքերի վերջին՝ «Սրընթաց քամի» (1975 թվականի ապրիլի 29-30) գործողության, ամերիկյան դեսպանատան և Սայգոնում մնացած բոլոր ամերիկացիների՝ Տոնկինի ծոցում գտնվող նավեր տարհանման համար։

## Երգացանկ

## Հիթ-շքերթներ
### Բինգ Քրոսբիի տարբերակ

### Մայքլ Բաբլի տարբերակ

### Glee Cast-ի տարբերակ

### Գվեն Ստեֆանիի տարբերակ

### Մեգան Թրեյնորի տարբերակ
#### Շաբաթական հիթ-շքերթներ

#### Տարեկան հիթ-շքերթներ

## Հավաստագրումներ
### Բինգ Քրոսբիի տարբերակ

### Մայքլ Բաբլի տարբերակ

## Ծանոթագրություններ

## Արտաքին հղումներ
* Library of Congress essay on Crosby’s version on the National Recording Registry.

Կատեգորիա:Սուրբծննդյան երգեր